Hononga-o-Amerika

Ko te Hononga-o-Amerika (reo Pākehā: United States of America, United States, USA, U.S.), HOA rānei, tētahi tūwehe whakaminenga e hangaia ki ētahi wehenga o "motukāinga" (mokuʻāina i te reo Hawaii"mokuʻāina". Hawaiian Dictionary: Hawaiian-English English-Hawaiian. Mary Kawena Pukui & Samuel H. Elbert. University of Hawaii Press. Wh. 533. ISBN 9780824807030) e 50, ki tētahi tiriwā whakaminenga, ki ētahi takiwā mātua e rima, ā, ki ētahi atu pupuritanga maha. Kei Amerika-ki-te-Raki ngā wehenga pātata 48 me Wāhitana Tiriwā o Columbia (kei waenganui o Kānata me Mehiko), kei te rakihauāuru o Amerika-ki-te-Raki te wehenga o Alaska, ā, he tinimoutere te wehenga/"motukāinga" o Hawai’i ki waenga Moananui-a-Kiwa. Toha ana āna takiwā ki ngā moana Nui-a-Kiwa me te Karipiana. Koia te whenua noho nui rawa tuatoru me ōna tāngata neke atu i te 320 miriona, ā, ko te whenua nui rawa tuawhā me tōna rahinga whenua e 9.842 miriona km2 (3.8 miriona māero2). Koia tētahi o ngā whenua tino kanorau ā-momopori, tino takenga tini o te ao nō tāna manene rea mai ngā whenua maha. He kanorau hoki te matawhenua me te āhuarangi ō te Hononga-o-Amerika, ā, he wāhi noho mā ngā tipu tūmomo maha rawa.

Nō 15,000 tau ki muri (nui atu rānei) a ngā Nehe-Amerikana i heke mai i Eurāhia ki te tuawhenua o te HOA o nāianei, tae noa ki te rautau t16 noa iho i tīmata te tāmitanga Ūropi. Nō te 4 Hōngongoi 1776, i a ngā kaitāmi e whawhai ana ki a Piritana Nui i te Pakanga Pāhoro o Amerika, te Whakapuakanga Motuhaketanga i whakamanahia e ngā māngai o ngā tāmianga Piritene 13. Nō te mutunga o tēnā pakanga i te tau 1783 ka whakamanahia tō HOA motuhaketanga e te Kīngitanga o Piritene Nui, kia tū ai hei whenua tuatahi o te ao nāna tōna motuhaketanga i riro i tētahi emepaia tāmi Ūropi ki te pakanga.   

I whakamanahia tōna tuhiture i te 17 Mahuru 1787, ā, e tapaina petapetatia ngā menemana tekau tuatahi ko te Pire Tika - he mea i hoahoatia hei taurangi i ngā tika me ngā mana rarau whakapū.  

I raro i tōna whakaakoranga a te Okewa Tīahoaho i whakamakoha te Hononga-o-Amerika whaka-te-hauāuru i te rautau t19 mā te peinga i ngā iwi tūturu o Amerika, mā te pahore takiwā hou, ā, mā te whakaae wehenga hou, kia toha ai tōna takiwā ki ia takutai o te paparahi o Amerika-ki-te-Raki mai te tau 1848. Nō te haurua tuarua o te rautau t19 i turakina te whakapononga ā-ture ki Amerika e te Kaiākiri Amerika, tae noa ki te whakamutunga o tēnā rautau i tautoro atu ō HOA takiwā ki te Moananui-a-Kiwa, ā, i tipu pahū ai tōna ōhanga nō te Hurihanga Ahumahi. Nā tāna toanga i te Pakanga Pāniora-Amerika me te Pakanga Aorere I i whakaū tōna tūnga hei mana taua aorere. I maea te Hononga-o-Amerika i te Pakanga Aorere II hei tuamana aorere, hei whenua whakahiato mānuka karihi tuatahi, hei whenua anake i whakamahi i ēnei mānuka ki te pakanga, a hei peke toitū o tō te Kotahitanga Aorere Rūnanga Haumaru. Nō te whakamutunga o te Pakanga Mātao me te hinganga o te Kotahitanga Soviet i te tau 1991 kua tū kau ana a te Hononga-o-Amerika hei tuamana tautahi o te ao.

He whenua whanake te Hononga-o-Amerika. Nōna te tino ōhanga o te ao, he meka e takea i ōna rauemi taiao maha me tōna whakaputaranga kaimahi teitei. Ahakoa he muri-ahumahi tō HOA ōhanga, koia tonu tētahi o ngā whenua tino whakanao o te ao. I te mea nōna 34% o ngā whakaputa pūtea waonga aorere, 23% hoki o te whakanaonga tapeke aorere, ko te Hononga-o-Amerika te mana ōhanga, mana taua tuatahi o te ao; he kaha tōrangapū, kaha ahurea kōhure ōna, ā, he kaiarataki rangahau pūtaiao me ngā auaha hangarau.  

 Tāone nui 
Nā ō rātou taupori i 2020

 Niu Ioka
 Ngā Ānahera
 Kikāko
 Hūhetene
 Phoenix
 Whiratarawhia
 Hana Anotonio
 Hana Tieko
 Tarihi
 San José
 Austin
 Hakenatāone
 Fort Worth
 Columbus
 Indianapolis
 Charlotte
 Hana Panahiko
 Heātara
 Denver
 Takiwā o Koromōpia - tāone matua
 Nashville
 Oklahoma City
 El Paso
 Pohotone
 Portland
 Las Vegas
 Detroit
 Memphis
 Louisville
 Baltimore
 Meriwо̄ki
 Arapakēreki
 Tucson
 Fresno
 Sacramento
 Kansas City
 Mesa
 Ātaranata
 Omaha
 Colorado Springs
 Raleigh
 Long Beach
 Virginia Beach
 Miami
 Oakland
 Minneapolis
 Tulsa
 Bakersfield
 Wichita
 Arlington
 Aurora
 Tampa
 New Orleans
 Cleveland
 Honolulu

Ngā tohutoro

Category:Amerika-ki-te-Raki
Category:Hononga-o-Amerika